《吴良贵雪中归》
宋代·方凤

别时黄菊映郊扉，转眼寒风刮毳衣。
丰瑞正当三白见，修程适自四明归。
因思水国银兼浪，胜看山乡玉作围。
老去羊羔总陈迹，坐氊犹喜客堪依。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。